sagorsarker/bangla-wikipedia huggingface dataset:
২০২২-এ লোহাগড়ায় সাম্প্রদায়িক সহিংসতা

২০২২ সালের ১৫ জুলাই শুক্রবার নড়াইলের লোহাগড়া উপজেলার দিঘলিয়া বাজারের এক ব্যবসায়ীর ছেলের ফেসবুকে দেওয়া ধর্ম বিষয়ক বিতর্কিত পোস্ট নিয়ে দিঘলিয়া বাজার ও সাহা পাড়ায় চরম উত্তেজনার সৃষ্টি হয়। অভিযুক্ত আকাশ সাহার পিতা অশোক সাহাকে পুলিশ আটক করে।
দিঘলিয়া গ্রামের সাহাপাড়ার অশোক সাহার ছেলে ১৮ বছর বয়সী আকাশ সাহার বিরুদ্ধে ১৪ জুলাই ফেসবুকে মহানবী (সা.)-কে নিয়ে কটূক্তি করার অভিযোগ উঠে। বিষয়টি জানাজানি হলে পরদিন শুক্রবার সন্ধ্যায় ওই এলাকাবাসী আকাশকে গ্রেপ্তারের দাবিতে মানববন্ধন করে। পরবর্তীতে এ মানবন্ধন থেকে লোক জড়ো করে সুযোগ সন্ধানীরা দিঘলিয়া বাজারের ৬টি দোকান ভাঙচুর ও লুটপাট করেছে বলে জানা গেছে। এই ৬টি দোকানের সব গুলোই হিন্দু সম্প্রদায়ের দোকান ছিল বলে জানা যায়। এছাড়া ৪টি বাড়িঘরের আসবাবপত্র ভাঙচুর, নগদ টাকাসহ স্বর্ণের গহনা লুট করে নিয়ে যায় বলে অভিযোগ উঠে। অভিযুক্ত আকাশ সাহার ঘরসহ আরো কয়েকটি বাড়ীতে লুটতরাজরা আগুন ধরিয়ে দেয়। এছাড়াও ইসলাম ধর্ম অবমাননার অভিযোগে সহিংসতাকারীরা আখড়াবাড়ি সার্বজনীন মন্দিরে আগুন ধরিয়ে দেয়। লেখক মহিউদ্দিন আহমেদ তার প্রতিক্রিয়ায় জানান নড়াইলের হামলা পূর্বের সাম্প্রদায়িক হামলা যেভাবে ঘটেছে সেই একই কৌশলেরই পুনরাবৃত্তকরণ। পূর্বের হামলার বিচার না হওয়ায় এবং ক্ষমতাসীন দলের প্রশ্রয়ে এ ঘটনাগুলো ঘটছে। অন্য অনেক বিশ্লেষকও সরকারী দলের ব্যর্থতার জন্য এ হামলাকে দায়ী করেন।
কার্ল পাই

কার্ল পাই একজন সুইডিস উদ্যোক্তা তিনি ২০১৩ সালে ওয়ানপ্লাসের সহ পরিচালক ছিলেন। তিনি ২০২০ সালে নাথিং নামে একটি প্রযুক্তি প্রতিষ্ঠান চালু করেন।
হাজি আসলানোভ (বাকু মেট্রো)

হাজি আসলানভ বাকু মেট্রোর একটি স্টেশন। এটি ১০ ডিসেম্বর ২০০২ এ খোলা হয়েছিল এবং হাজি আসলানোভের নামে নামকরণ করা হয়েছিল। 
এটি লাল লাইনের শেষ স্টেশন। স্টেশনটির নামকরণ করা হয়েছে হাজি আসলানোভের নামে, যিনি আজারবাইজানীয় জনগণের কাছে অত্যন্ত গুরুত্বপূর্ণ ব্যক্তিত্ব ও সোভিয়েত ইউনিয়নের দুবারের সর্বাধিনায়ক। স্টেশনটি দুবার উদ্বোধন করা হয়; প্রথমবার ১০ ডিসেম্বর, ২০০২-এ এবং ০৭ জুলাই ২০০৩-এ দ্বিতীয় উদ্বোধনী অনুষ্ঠান হয়। যেহেতু স্টেশনটির নির্মাণ শুরু হয়েছিল, ১৯৮০-এর দশকে, কিন্তু ১৯৯০-এর আর্থিক মন্দার কারণে নির্মাণকাজ স্থমিত হয়ে পড়ে। ইউরোপীয় ইউনিয়ন কর্তৃক বরাদ্দকৃত ৪.৫ মিলিয়ন ইউরো ব্যয়ে নির্মাণ সম্পন্ন হয়েছিল, উদ্বোধনী অনুষ্ঠানে এই সংস্থার অনুমোদিত প্রতিনিধিদের আমন্ত্রণ জানানো হয়েছিল। আজারবাইজান রাষ্ট্র নির্মাণের অবশিষ্ট পরিমাণ গ্রহণ করে এবং নির্মাণ কাজের জন্য ৫.৫ মিলিয়ন বাজেট বরাদ্দ করে। আজারবাইজান প্রজাতন্ত্রের প্রধানমন্ত্রী আর্তুর রাসিজাদে এর সভাপতিত্বে অনুষ্ঠিত অনুষ্ঠানে ইউরোপীয় ইউনিয়নের পররাষ্ট্র বিষয়ক ডেপুটি সেক্রেটারি মিসেস মার্গারিটা বনিভার এবং ইউরোপীয় কমিশনের ডেপুটি হেড মিশেল লেইহ অংশ নেন।
স্টেশনের একটি প্রস্থানে ৩টি "ET-5 M" টাইপের এসকেলেটর এবং অন্যটিতে ২টি এসকেলেটর রয়েছে৷
স্টেশনটির বিশেষত্ব হলো মিনার-শৈলীর চতুর্ভুজাকার কলাম যা আজারবাইজানের জাতীয় স্থাপত্য ঐতিহ্যের বৈশিষ্ট্য। স্তম্ভগুলির পুরুত্ব স্টেশনটিকে প্রাসাদগুলির মতো বৈচিত্র্যের প্রভাব দেয়৷ কলাম দুটি সারি বরাবর সিলিং বিমের উপর অবস্থান করছে এবং দেখলে মনে হবে যেন সমস্ত ওজন বহন করছে। সাধারণভাবে, স্টেশনটি স্বাধীনতার সময়কালের অবস্থাকে প্রতিফলিত করে এবং পূর্বের নির্মিত স্টেশনগুলি থেকে উল্লেখযোগ্যভাবে আলাদা। যাইহোক, সামগ্রিক ব্যাপক পদ্ধতির পরিবর্তন হয়নি।
অজিত সিং বাল্লা

অজিত সিং বাল্লা (জন্ম ৫ নভেম্বর ১৯৩১) একজন ভারতীয় প্রাক্তন উচ্চ লম্ফবিদ, যিনি ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ১৯৫৪ ব্রিটিশ সাম্রাজ্য ও কমনওয়েলথ গেমসে উচ্চ লম্ফে একাদশ স্থান অর্জন করেছিলেন।
মঞ্জু দে

মঞ্জু দে (বিবাহের পূর্বে মঞ্জু মিত্র) (৭ মে ১৯২৬ - ৩০ সেপ্টেম্বর ১৯৮৯) তিনি ছিলেন একজন বাঙালি অভিনেত্রী এবং পরিচালক। তিনি ১৯৬২ সালে "কেরি সাহেবের মুন্সি" চলচ্চিত্রে তার অভিনয়ের জন্য ২৫তম বার্ষিক বিএফজেএ পার্শ্ব চরিত্রের শ্রেষ্ঠ অভিনেত্রীর পুরস্কার পান।
মঞ্জু মিত্রের জন্ম ব্রিটিশ ভারতের অধুনা পশ্চিমবঙ্গের মুর্শিদাবাদ জেলার বহরমপুরে। পিতা অমরেন্দ্রনাথ মিত্র। ১৯৪৫ খ্রিস্টাব্দে তিনি কলকাতার আশুতোষ কলেজ থেকে বি.এ পাশ করেন। এম.এ পড়া অসমাপ্ত রেখে অভিনয় জগতে চলে আসেন।
তার চলচ্চিত্র জীবনের শুরু হয় ১৯৪৯ খ্রিস্টাব্দে হেমেন গুপ্তের "৪২" ছবিতে নায়িকা র ভূমিকা দিয়ে। তিনি নিজেও ছবি পরিচালনা করেছেন। তার পরিচালিত ছবি "স্বর্গ হতে বিদায়" মুক্তি লাভ করে ১৯৬৪ খ্রিস্টাব্দে। মঞ্জু দে ছায়াছবি ছাড়াও নাটকে ও যাত্রাপালাতেও অভিনয় করেছেন। ১৯৭৪ খ্রিস্টাব্দে বিশ্বরূপায় "চৌরঙ্গী" নাটকে মিসেস পাকড়াশির ভূমিকায় এবং যাত্রাপালা "বিশ্ববন্দিতা ইন্দিরা"য় ইন্দিরা গান্ধীর ভূমিকায় অভিনয় করে প্রশংসা লাভ করেন।
কাশিফ বাঙ্গানাগান্দে

কাশিফ বাঙ্গানাগান্দে (, ; জন্ম: ২৪ সেপ্টেম্বর ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০১৮ সালে, বাঙ্গানাগান্দে জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
কাশিফ বাঙ্গানাগান্দে ২০০১ সালের ২৪শে সেপ্টেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
বাঙ্গানাগান্দে জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন।
আহমেদলি (বাকু মেট্রো)

আহমেদলি ("Əhmədli") একটি বাকু মেট্রোর একটি স্টেশন। এটি ২৮ এপ্রিল ১৯৮৯ সালে উদ্বোধন করা হয়েছিল।
"বাকু সোভিয়েত-আহমাদলি" হলো সোভিয়েত শাসনামলে চালু হওয়া লাল লাইনের শেষ স্টেশন।
স্টেশনের স্থাপত্য সরল বৈশিষ্ট্য সম্পন্ন। কিন্তু এই সরলতার মধ্যে স্টেশনটি যে এলাকায় অবস্থিত সেই এলাকার ইতিহাসের সঙ্গে সামঞ্জস্য রয়েছে। বর্গাকার কলামগুলি সাদা মার্বেল এবং বাদামী গ্রানাইটের সংমিশ্রণে আচ্ছাদিত। যেন মসজিদের মিনারগুলো তার ছাদের ভার কেড়ে নিয়েছে।
মূসা ফাইদি আল-আলামি

মুসা আল-আলামি (আরবি: موسى العلمي) ১৯ শতকে জেরুজালেমের মেয়র ছিলেন।
তার ছেলে ফাইদি আল-আলামিও শহরের মেয়র ছিলেন এবং তার নাতি আরেকজন মূসা আল-আলামি, ব্রিটিশ ম্যান্ডেটের অধীনে ফিলিস্তিনের সহকারী অ্যাটর্নি-জেনারেল ছিলেন।
ইচেরি শেহের (বাকু মেট্রো)

ইচেরি শেহের ( , "মধ্য শহর" ) হলো লাল লাইনের (লাইন -১) বাকু মেট্রোর একটি স্টেশন। এটি ৬ নভেম্বর ১৯৬৭ সালে বাকুর প্রথম ৫টি স্টেশনের একটি হিসাবে উদ্বোধন করা হয়েছিল। ১৯৬৭ সালের নভেম্বর থেকে নিয়মিত যান চলাচল শুরু হয়।
স্টেশনটিকে ২০০৭ সাল পর্যন্ত স্টেশনটির নাম বাকু ভোসেতি ছিল। ২০০৭ সালের এপ্রিলে আজারবাইজান প্রজাতন্ত্রের মন্ত্রিপরিষদের প্রস্তাবনা অনুযায়ী স্টেশনটির নাম পরিবর্তন করে "ইচেরি শেহের" রাখা হয়।
জুলাই ২০০৮ সালে মন্ত্রিপরিষদের সিদ্ধান্ত অনুযায়ী স্টেশনটির সংস্কারকাজ শুরু হয়। ডিসেম্বর ২০০৮ সালে সংস্কার সম্পন্ন হয়, এবং স্টেশনটি ২৯ ডিসেম্বর পুনরায় খোলা হয়।
ধাতু ও কাচের সমন্বয়ে গঠিত স্টেশনের প্রবেশপথের জন্য পিরামিড আকৃতি ব্যবহার করা হয়েছে। উপরের বারান্দার বাইরের উচ্চতা ১৪ মিটার (ওল্ড সিটি দুর্গের উচ্চতা হিসাবে)। ২০০৯ পুরাতন এলটি ধরনের এস্কেলেটর সরিয়ে "ভিক্টোরিয়া" ধরনের এস্কেলেটর স্থাপন কারা হয়।
মধ্য হল ও উভয় প্ল্যাটফর্মের দেয়াল ফ্রান্সে তৈরি প্রাচীন বাকুর ১৬টি ছবি দিয়ে সজ্জিত করা হয়েছে। প্রাচীন বাকু নগরীর দুর্গের দেয়ালের একটি টুকরোতে " İçərişəhər " শব্দটি লিখি, পেছনের দিকে স্থাপন করা হয়েছে।
স্টেশনের একমাত্র প্রস্থান পথটি হচ্ছে ইস্তিগলিয়াত সরণির দিকে।
বাকমিল (বাকু মেট্রো)

বাকমিল বাকু মেট্রোর একটি স্টেশন। এটি ২৮ মার্চ ১৯৮৯ সালে চালু করা হয়েছিল এবং ২০১৮ সালে সম্পূর্ণরূপে সংস্কার করা হয়, ২৬ মার্চ, ২০১৯-এ পুনরায় যান চলাচলের জন্য উন্মুক্ত করা হয়। নরিমান নরিমানোভ মেট্রো স্টেশন থেকে বিভক্ত হয়ে আসা লাইনে স্টেশনটি একটি একক-স্টপ শাখা লাইন গঠন করে। ১৯৯৩ সাল পর্যন্ত এটি এলেকট্রোজাভোদ নামে পরিচিত ছিল বা প্রাক-১৯৯১ রাশীয় আমলে এলেকট্রোজাভোদস্কায়া নামে পরিচিত ছিল। 
স্টেশনটি আসলে ১৯৭০ সালে নির্মিত হয় এবং ৯ বছর ধরে "নারিমানোভ" বৈদ্যুতিক ডিপোর একটি প্ল্যাটফর্ম হিসেবে ব্যবহার করা হচ্ছিল। এটি ৩১ ডিসেম্বর, ১৯৭৯ পূর্ণাঙ্গ স্টেশন হিসাবে কাজ করা শুরু করে।
দারনাগুল (বাকু মেট্রো)

দারনাগুল বাকু মেট্রোর একটি স্টেশন। এটি ২৯ জুন ২০১১ সালে চালু করা হয়। স্টেশনটি ৭ম-৮ম মাইক্রোডিস্ট্রিক্ট অঞ্চলে অবস্থিত। এখান থেকে সুলেমান সানি আখুন্দোভ সরণিতে যাওয়া যায়। স্টেশনটি স্তম্ভবিহীন। এটি বাকু মেট্রোর তেইশতম স্টেশন।
স্টেশনটির নির্মাণ কাজ শুরু হয় ২০০৯ সালে এবং ২৯ জুন, ২০১১ সালে নির্মাণ সম্পন্ন হলে যান চলাচলের জন্য উন্মুক্ত করা হয়। রাষ্ট্রপতি ইলহাম আলিয়েভ এটির উদ্বোধন করেন।
মদিনাতুল বা'আস

মদিনাতুল বা'আস () বা'আস শহর বা নিউ কুনেইত্রা নামেও পরিচিত। এটি গোলান মালভূমির একটি শহর ও দক্ষিণ সিরিয়ার কুনেইত্রা গভর্নরেট এর প্রশাসনিক কেন্দ্র। এটি কুনেইত্রার ১২ কিমি উত্তরে এবং খান অর্ণবাত শহরের ২ কিমি পশ্চিমে দামেস্ক - কুনেইত্রা সড়কে অবস্থিত। শহরটি ১৯৮৬ সালে প্রতিষ্ঠিত হয় এবং প্রথম বসতি স্থাপিত হয়। কুনেইত্রা ধ্বংস ও পরিত্যক্ত হওয়ার পরে প্রাদেশিক কেন্দ্র হিসেবে কুনেইত্রা শহর প্রতিস্থাপিত হয়। এর ক্ষেত্রফল ১.৯ কিমি² এবং সমুদ্রপৃষ্ঠ থেকে উচ্চতা ৯০০ মিটার। ২০১০ সালের সরকারি অনুমান মতে, মদিনাতুল বা'আসের জনসংখ্যা ছিল ৪,৫০০ জন। ক্ষমতাসীন সিরীয় বা'আস পার্টির নামে শহরটির নামকরণ করা হয়।
শহরটিতে ২২ কিমি দীর্ঘ রাস্তা, ব্যাংকিং পরিষেবা, সরকারি ও বেসরকারি সংস্থা, টিভি ও রেডিও স্টেশন, সাংস্কৃতিক কেন্দ্র, ফুটবল স্টেডিয়াম ও হাসপাতালসহ অনেকগুলো উন্নত অবকাঠামো রয়েছে। ২০১৩ সালের ডিসেম্বরে, মদিনাতুল বা'আসের নগর পরিষদ কর্তৃক দামেস্ক বিশ্ববিদ্যালয়ে ৫টি নতুন অনুষদের ভবন নির্মাণের কাজ শুরু করা হয়।
শহরের বাসিন্দারা মূলত কৃষি সেবার সাথে জড়িত। এখানে গড় বৃষ্টিপাত হয় ।
হুসেইন আল-হুসাইনি

হুসেইন বে আল-হুসাইনি (; মৃত্যু ১৯১৮) ছিলেন একজন ফিলিস্তিনি রাজনীতিবিদ যিনি ১৯০৯ থেকে ১৯১৭ সালে উসমানীয় সাম্রাজ্যের শাসনের শেষ পর্যন্ত জেরুজালেমের মেয়র হিসাবে দায়িত্ব পালন করেছেন।
হুসাইনি জেরুজালেমের বিশিষ্ট আরব আল-হুসাইনি পরিবারে জন্মগ্রহণ করেন, তার বাবা সেলিম আল-হুসাইনিও শহরের মেয়র হিসেবে দায়িত্ব পালন করেছিলেন। 
হুসাইনের নেতৃত্বে, শহরটিতে বড় ধরনের উন্নয়ন হয়েছিলো; আল-হুসাইনি রাস্তা পাকাকরণের সূচনা করেছিলেন, যা পরিষ্কার রাস্তা নিশ্চিতকরণ এবং একটি পয়ঃনিষ্কাশন নেটওয়ার্ক নির্মাণ শুরু করেছিল, যা আংশিকভাবে ফিলিস্তিনের বাইরের ইহুদি সম্প্রদায় অর্থায়ন করেছিল। ১৯১৪ সালের মার্চ মাসে মিশরীয় সংবাদপত্র "আল-ইকদামের" সাথে একটি সাক্ষাৎকারে, তিনি ইহুদিবাদের মধ্যে পার্থক্যের উপর জোর দিয়েছিলেন, যারা ফিলিস্তিনকে হুমকি দেয়নি এবং তিনি বিশ্বাস করতেন যে ইহুদি বসতি স্থাপনকারী আন্দোলন, স্থানীয় আরব সম্প্রদায়ের জন্য প্রকৃত ঝুঁকি; এবং পরবর্তী প্রয়োজনীয় পদক্ষেপ হলো ইহুদিদের কাছে জমি বিক্রি রোধ করা। আল-হুসাইনি ১৯১৫ সালে প্রতিষ্ঠিত রেড ক্রিসেন্ট সোসাইটির পরিচালক হিসেবেও কাজ করেছিলেন এবং আরব-ইহুদি বোঝাপড়ার প্রচার করেছিলেন। 
তিনি একটি "উসমানীয়-পরবর্তী" বিকল্প তৈরি করার প্রয়াসে মুসলিম, ইহুদি এবং খ্রিস্টান সহযোগিতাকে লালন করতে সাহায্য করেছিলেন। ৯ ডিসেম্বর ১৯১৭ সালে, জেনারেল অ্যালেনবির নেতৃত্বে মিত্র বাহিনী উসমানীয় রক্ষকদের শহর থেকে বের করে দেওয়ার পর, আল-হুসাইনি আনুষ্ঠানিকভাবে জেরুজালেমকে ব্রিটিশ সামরিক প্রশাসনের কাছে আত্মসমর্পণ করেন। কয়েক দিন পরে তিনি আত্মসমর্পণের একটি সরকারী ডিক্রিতে স্বাক্ষর করেন, শহরের গেটের চাবি অ্যালেনবির হাতে তুলে দেন। ১৯১৮ সালের জানুয়ারিতে আত্মসমর্পণের কয়েক সপ্তাহ পরে, তিনি মারা যান। আরেফ আল-দাজানির সংক্ষিপ্ত মেয়াদের পর, হোসেনের ভাই মুসা আল-হুসাইনি জেরুজালেমের মেয়র হন।
কোনি (উপন্যাস)

কোনি হলো মতি নন্দীর লেখা একটি বাংলা উপন্যাস।
কোনি একজন দরিদ্র পরিবারের মেয়ে। ক্ষীতিশ সিংহ তাকে একদিন নদীতে সাঁতার কাটতে দেখে। তা দেখে সিংহ নির্ণয় নেয় যে কনিকে সে সাঁতার প্রতিযোগিতার জন্য প্রশিক্ষণ দেবে। কোনি দরিদ্র পরিবারের মেয়ে হওয়ায় সে প্রশিক্ষণের টাকা দেওয়ার জন্য অসমর্থ ছিল। সিংহ তাকে তাঁর স্ত্রীর ট্রেলারের দোকানে কাজে রাখে। অবশেষে সকল বাঁধা পেরিয়ে সে বেঙ্গল ন্যাশনাল সুইমিং টিম কে শেষ প্রতিযোগিতায় জেতায়।
১৯৮৪ সালে কোনি উপন্যাসের উপর ভিত্তি করে কোনি চলচ্চিত্র তৈরি করা হয়।
হুসামুদ্দিন জারুল্লাহ

হুসাম আদ-দীন জারুল্লাহ (; ১৮৮৪ - ৬ মার্চ ১৯৫৪) কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে ফিলিস্তিনি জনগণের একজন সুন্নি মুসলিম নেতা ছিলেন এবং ১৯৪৮ থেকে তার মৃত্যু পর্যন্ত জেরুসালেমের প্রধান মুফতি ছিলেন।
জারুল্লাহ জেরুজালেমে জন্মগ্রহণ করেন এবং মিশরের কায়রোর আল-আজহার বিশ্ববিদ্যালয়ে শিক্ষা লাভ করেন। তিনি কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে সর্বোচ্চ মুসলিম পরিষদের একজন নেতৃস্থানীয় সদস্য ছিলেন। রাজনৈতিকভাবে, তিনি ছিলেন নাশাশিবিদের মিত্র এবং আল-হুসাইনিদের প্রতিদ্বন্দ্বী। ১৯২১ সালে কামিল আল-হুসাইনি মারা গেলে, প্রধান মুফতি হিসাবে আল-হুসাইনির উত্তরাধিকারী হওয়ার জন্য জেরুজালেমের উলামায়ে কেরামের উল্লেখযোগ্য সমর্থন তার পক্ষে ছিল। প্রকৃতপক্ষে, তিনি এই পদের নির্বাচনে সবচেয়ে বেশি ভোট পেয়ে জয়ী হয়েছেন। যদিও ব্রিটিশ হাইকমিশনার হার্বার্ট স্যামুয়েল জারাল্লাকে আবেদন প্রত্যাহার করতে রাজি করান, পরবর্তীতে আল-হুসাইনির ভাই মুহাম্মদ আমিন আল-হুসাইনি-কে প্রার্থী হিসাবে যোগ্যতা অর্জনের অনুমতি দেন, যাকে স্যামুয়েল পরে জেরুজালেমের প্রধান মুফতি নিযুক্ত করেন। সান্ত্বনা হিসাবে, ব্রিটিশরা জারুল্লাহকে প্রধান কাজী ও ফিলিস্তিনের মুসলিম ধর্মীয় আদালতের পরিদর্শক হিসাবে নিযুক্ত করেন।
১৯৪৮ সালের আরব-ইসরায়েল যুদ্ধের পর, ট্রান্সজর্ডান (বর্তমানে জর্ডান) পূর্ব জেরুজালেম এবং জেরুসালেমের পুরনো শহর সহ পশ্চিম তীর দখল করে, যা নির্বাসিত প্রধান মুফতি বিরোধিতা করেছিলো। ২০ ডিসেম্বর ১৯৪৮-এ, বাদশাহ প্রথম আবদুল্লাহ আল-হুসাইনির জায়গায় জারুল্লাহকে মুফতি হিসাবে নিযুক্ত করেন।
আমিন আবদেল হাদী

আমিন আবদেল হাদী (আরবি: أمين عبد الهادي; ১৮৯৭-১৯৬৭) ছিলেন সর্বোচ্চ মুসলিম পরিষদের প্রাক্তন প্রধান। তিনি মূলত উসমানীয় সংসদের একজন সদস্য ছিলেন, কিন্তু পরবর্তীতে ব্রিটিশ ম্যান্ডেট কর্তৃপক্ষ কর্তৃক তিনি অস্থায়ী উপদেষ্টা পরিষদে নিযুক্ত হন যা ১৯২৩ সালের মে মাসে ফিলিস্তিনে স্ব-সরকারের বিষয়গুলি নিয়ে কাজ করার জন্য একটি আইন প্রণয়নকারী সংস্থা হিসাবে কাজ করেছিলো। ১৯২৯ সালে, তিনি সর্বোচ্চ মুসলিম পরিষদ সদস্য নির্বাচিত হন। জর্ডান তাকে ২০ ডিসেম্বর, ১৯৪৮-এ পদে নিযুক্ত করার পর তিনি পরে আমিন আল-হুসাইনির স্থলাভিষিক্ত হন। তিনি ১৯৬০ এর দশকের শেষদিকে কায়রোতে চলে আসেন এবং ১৯৬৭ সালে মারা যান।
জাকি আল-গৌল

জাকি আল-গৌল (আরবি: زكي الغول; ১৯২৬ - ২৮ এপ্রিল ২০১৯) জর্ডান ভিত্তিক একজন ফিলিস্তিনি রাজনীতিবিদ ছিলেন। তিনি জেরুজালেমের সিলওয়ান এলাকায় ১৯২৬ সালে জন্মগ্রহণ করেন, ১৯৪৮ সালে তিনি প্যালেস্টাইন ইনস্টিটিউট অফ ল থেকে স্নাতক হন এবং ২০০৬ সালে জন এফ কেনেডি বিশ্ববিদ্যালয় থেকে ডক্টরেট ডিগ্রি অর্জন করেন। ১৯৯৯ সাল থেকে তিনি পূর্ব জেরুজালেমের প্রধান মেয়র হিসেবে দায়িত্ব পালন করেছেন। ইসরায়েলি কর্তৃপক্ষের দ্বারা পূর্ব জেরুজালেম পৌর পরিষেবাগুলির সাথে সম্পর্কিত সমস্ত কাউন্সিলগুলি জোরপূর্বক বন্ধ করে দেওয়ার কারণে, আল-গৌল কোনও ব্যবহারিক বা বাস্তব কর্তৃত্ব ছাড়াই একটি সম্পূর্ণ আনুষ্ঠানিক অবস্থান বা ব্যবস্থার প্রধান ছিলেন।
কাটিবিম

কাটিবিম (আমার কেরানি), বা উস্কুদার'আ গিদের ইকেন (উস্কুদারে যাওয়ার সময়) হলো একটি তুর্কিজ লোকসংগীত যা কারো কেরানি ( "কাটিপ" ) সম্পর্কে লেখা, যখন তারা উস্কুদার ভ্রমণ করছিলো। সুরটি একটি বিখ্যাত ইস্তাম্বুল তুর্কু ধারার, যা তুরস্কের বাইরে বহু দেশে বিশেষ করে বলকান অঞ্চলে ছড়িয়ে আছে।
১৯২০ এর দশকে সুরটি উত্তর আমেরিকায় আমদানি করা হয়েছিল। বিখ্যাত ক্লেজমার ক্লারিনিটিস্ট এবং স্ব-ঘোষিত "ইহুদি সঙ্গীতের রাজা" নাফচুল ব্র্যান্ডউইন ১৯২৪ সালে " আমেরিকাতে ডের টার্ক" শিরোনামের সাথে একটি সম্পূর্ণরূপে যন্ত্রসংক্রান্ত সংস্করণ ধারণ করেছিলেন।
একটি উল্লেখযোগ্য সংস্করণ হলো সাফিয়ে আয়লার দ্বারা ১৯৪৯ সাল থেকে ধারণকৃত সংস্করণটি। শাস্ত্রীয় সুরকার সায়গুন 'ওল্ড ইস্তাম্বুল ফোক গান কাটিবিম (ভার্যাসিয়নলার)'-এর শেষ অংশ হিসেবে 'ভ্যারিয়েশন অন দ্য ওল্ড ইস্তাম্বুল ফোক গান কাটিবিম' (ভার্যাসিয়নলার)'কে অন্তর্ভুক্ত করেছেন।
গানের অনেক সংস্করণ তুরস্ক এবং তার বাইরের দেশগুলিতে পাওয়া যাবে, একদম নতুন এবং সম্পূর্ণ ভিন্ন গীতের সাথে। 'এই গানটি কার?' শিরোনামের একটি ডকুমেন্টারি ফিল্ম এবং 'এভরিবডিস সং' নামে একটি আন্তর্জাতিক যুব প্রকল্প এই সংস্করণগুলির অনেকগুলি নথিভুক্ত করেছে।
পাকিস্তানের সাধারণ নির্বাচন, ২০১৩

১১ মে ২০১৩ শনিবার পাকিস্তানে চতুর্দশতম জাতীয় পরিষদ এবং চারটি প্রাদেশিক পরিষদের সদস্যদের নির্বাচন করার জন্য সাধারণ নির্বাচন অনুষ্ঠিত হয়।
নির্বাচনের আগে, ক্ষমতাসীন পাকিস্তান পিপলস পার্টি (পিপিপি) পাকিস্তান মুসলিম লীগ (কিউ) এবং আওয়ামী ন্যাশনাল পার্টির সাথে জোট গঠন করেছিল, যেখানে প্রধান বিরোধী দল পাকিস্তান মুসলিম লীগ (এন) (পিএমএল-এন) জোটবদ্ধ হয়েছিল পাকিস্তান মুসলিম লীগ (এফ) এবং বেলুচ দলগুলোর সাথে। ক্রিকেটার থেকে রাজনীতিবিদ হয়ে ওঠা ইমরান খানের নেতৃত্বাধীন পাকিস্তান তেহরিক-ই-ইনসাফও একজন গুরুত্বপূর্ণ খেলোয়াড় হিসেবে আবির্ভূত হয়েছে।
ফলাফল একটি ঝুলন্ত সংসদ ছিল, যেখানে পিএমএল-এন সর্বাধিক ভোট পেয়েছিল এবং সর্বাধিক আসন জিতেছিল, তবে সংখ্যাগরিষ্ঠতার চেয়ে ছয়টি আসন কম পড়েছিল। যাইহোক, নির্বাচনের পরে, ১৯ জন স্বতন্ত্র সংসদ সদস্য পিএমএল-এন-এ যোগ দিয়েছিলেন, এটিকে নতুন প্রধানমন্ত্রী হিসাবে নওয়াজ শরিফের সাথে একা সরকার গঠন করার অনুমতি দেয়।
প্রাদেশিক নির্বাচনে, পিপিপি সিন্ধুতে তাদের সংখ্যাগরিষ্ঠতা রক্ষা করতে সক্ষম হয়েছিল। পিটিআই খাইবার পাখতুনখোয়াতে সবচেয়ে বেশি আসন জিতেছে, প্রথমবার এটি একটি প্রদেশের নিয়ন্ত্রণ লাভ করেছে। পিএমএল-এন পাঞ্জাব ও বেলুচিস্তানে বৃহত্তম দল হিসেবে আবির্ভূত হয়েছে।
এই নির্বাচন ছিল গণতান্ত্রিকভাবে নির্বাচিত সরকারের পাঁচ বছরের মেয়াদ সফলভাবে সমাপ্ত হওয়ার পর প্রথম বেসামরিক ক্ষমতার হস্তান্তর।
পরিসংখ্যান এবং ডাটাবেস নির্বাচন কমিশন (ইসি) দ্বারা সংগৃহীত এবং প্রকাশিত, প্রায় ~৮৬.৯ লাখ পাকিস্তানি ভোট দেওয়ার জন্য নিবন্ধিত হয়েছিল। সামগ্রিকভাবে, ভোটার উপস্থিতি ছিল ৫৫.০২%, ১৯৭০ এবং ১৯৭৭ সালের পর সর্বোচ্চ।
নির্বাচন কমিশনের ফলাফল সংবাদ চ্যানেলগুলি দ্বারা সম্প্রচার করা হয়েছিল যে ঘোষণা করে যে পিএমএল(এন) বৃহত্তম দল হিসাবে আবির্ভূত হয়েছে, তার নিকটতম প্রতিদ্বন্দ্বী পিপিপির চেয়ে চারগুণ বেশি আসন জিতেছে। যদিও, এটি সংসদে অতিসংখ্যার জন্য কম পড়েছিল। পিএমএল(এন)-এর স্থান ১৯ জন স্বতন্ত্র বিজয়ী প্রার্থীদের দ্বারা সামগ্রিক সংখ্যাগরিষ্ঠতায় উন্নীত হয়েছিল যারা পিএমএলএন-এর প্রতি আনুগত্য পরিবর্তন করেছিল। পিপিপি ৪৫টি আসন নিয়ে দ্বিতীয় বৃহত্তম দল হিসেবে আবির্ভূত হয় এবং ৩৩টি আসন নিয়ে পিটিআই তৃতীয় বৃহত্তম দল হিসেবে আবির্ভূত হয়।
নির্বাচনের পরে, ১৯ জন স্বতন্ত্র প্রার্থী পিএমএল(এন)-এ যোগদান করেন।
ভুয়া আইপিএল (গুজরাত)

২০২২ সালের ইন্ডিয়ান প্রিমিয়ার লিগ শেষ হবার পর ভারতের গুজরাতে আরেকটি "ভুয়া আইপিএলের" আয়োজন করা হয়, যাতে ২১ জন খামারশ্রমিক ও বেকার যুবক, ভুয়া আম্পায়ার দিয়ে খেলা পরিচালনা করা হয় ও সেটি উন্নতমানের ক্যামেরায় সরাসরি ইউটিউবে প্রচার করা হয়। মূলত রাশিয়ান বাজিকরদের বোকা বানিয়ে অর্থ হাতানোর উদ্দেশ্যে ভারতীয় একটি চক্র এই আয়োজন করে এবং পরবর্তীতে এর সাথে জড়িত থাকার অভিযোগে গুজরাত পুলিশ চারজনকে আটক করে।
২০২২ সালের ২৯ মে মূল আইপিএলের পর্দা নামার তিন সপ্তাহ পর ভারতের গুজরাতের মেহসানা বিভাগের মলিপুরে আরেকটি ভুয়া আইপিএলের আয়োজন করে একটি চক্র। রাশিয়ান জুয়াড়িদের বোকা বানিয়ে অর্থ হাতাতে এ আয়োজন করা হয় বলে পরবর্তীতে আইন প্রয়োগকারী সংস্থার তদন্তে বেরিয়ে আসে। ২১ জন খামারশ্রমিককে দৈনিক ৪০০ রুপি পারিশ্রমিকের বিনিময়ে পেশাদার খেলোয়াড়দের মতো করে খেলা পরিচালনার অভিনয়ের জন্য ভাড়া করা হয়, যাঁরা আইপিএলের মূল দলগুলোর জার্সি পরে খেলতেন। সাথে ভারতীর ধারাভাষ্যকার হার্শা‌ ভোগলের কণ্ঠ নকল করতে সক্ষম এক ব্যক্তিতে নিয়োগ দেয়া হয় ধারাভাষ্যকারের কাজের জন্য আর একইসাথে ভুয়া আম্পায়ার নিয়োগ দেয়া হয়। মাঠের আম্পায়ার ওয়াকিটকিতে রাশিয়া থেকে নির্দেশনা পেতেন এবং খেলোয়াড়দের সংকেত দিতেন। খেলোয়াড়রা সে অনুযায়ী খেলার গতিপথ নিন্ত্রণ করতেন। স্থানীয় পুলিশের তদন্ত প্রতিবেদন আনুযায়ী রাশিয়ার ভের, ভরোনেজ ও মস্কো থেকে একটি টেলিগ্রাম গ্রুপের মাধ্যমে পুরো ব্যাপারটি নিয়ন্ত্রণ করা হতো। একটি কবরস্থানের পাশে খোলা জায়গায় নকল মাঠ বানিয়ে হ্যালোজেন বাতির আলোয় উচ্চ ক্ষমতাসম্পন্ন ক্যামেরা ব্যবহার করে ম্যাচগুলো ইউটিউবে সরাসরি সম্প্রচার করা হতো এবং কম্পিউটার জেনারেটেড গ্রাফিক্স ব্যবহার করা হতো ম্যাচের স্কোর পর্দায় প্রদর্শ‌নের জন্য। দর্শকের কোলাহল হিসেবে আগে থেকে ধারণ করা কোলাহলের রেকর্ড ভিডিওর ব্যাকগ্রাউন্ডে বাজানো হতো এবং দর্শকসারিকে কখনোই ক্যামেরায় দেখানো হতো না। পুলিশ এর সঙ্গে জড়িত থাকার অপরাধে চার জনকে আটক করে এবং পরবর্তীতে তদন্তে জানা যায় যে, অপরাধের মূল হোতারা উত্তর প্রদেশেও একই রকমের ভুয়া ম্যাচ আয়োজনের সাথে জড়িত ছিলেন।
কৃষ্ণাবতার (উপন্যাস)

কৃষ্ণাবতার () ডক্টর কে এম মুন্সির লেখা সাতটি উপন্যাসের একটি সিরিজ। একটি অভিক্ষিপ্ত অষ্টম উপন্যাস সম্পূর্ণ হয়নি। সিরিজটি ভগবান কৃষ্ণের জীবন এবং মহাকাব্য মহাভারতের উপর ভিত্তি করে তৈরি ।
ফেনী পল্লী বিদ্যুৎ সমিতি

ফেনী পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। ফেনী পল্লী বিদ্যুৎ সমিতি চট্টগ্রাম বিভাগের ফেনী জেলায় ৫টি জোনাল অফিস, ৩টি সাব-জোনাল অফিস, ১টি এরিয়া অফিস এবং ১৭টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ফেনী পল্লী বিদ্যুৎ সমিতি নিবন্ধিত হয় ২ এপ্রিল, ১৯৮৩ সালে এবং বানিজ্যিকভাবে বিদ্যুতায়িত হয় ১৬ ফেব্রুয়ারি, ১৯৮৪ সালে।
ফেনী পল্লী বিদ্যুৎ সমিতি এর যাত্রা শুরু হয় ১৯৮২ সালে। এ সমিতির অধীনে ৬টি উপজেলা, ৪৩টি ইউনিয়ন ও ৬৪৪টি গ্রাম রয়েছে। এর সদর দপ্তর ফেনীতে অবস্থিত।
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
ফেনী পল্লী বিদ্যুৎ সমিতির সাড়ে তিন লক্ষেরও বেশি আবাসিক গ্রাহক রয়েছে।
বসন্ত বিজয় (কবিতা)

বসন্ত বিজয় হলো একটি আখ্যানমূলক কবিতা, যা ভারতীয় কবি মণিশঙ্কর রত্নজি ভট্ট 'কান্ত' (1867-1923) লিখেছেন। তিনি কবি কান্ত নামে পরিচিত ছিলেন।
"বসন্ত বিজয়" ভারতীয় মহাকাব্য "মহাভারতে" পাঁচ পাণ্ডবের পিতা পান্ডুর কাহিনী উল্লেখ করেছে। " "বসন্ত বিজয় কবিতা দ্বারা কবি কান্ত মহাভারতের আদি পর্বের ( "দ্য বুক অফ দ্য বিগিনিং" ) একটি অংশকে বর্ণনা করেছেন ।
স্প্রুস আইল্যান্ড (আলাস্কা)

স্প্রুস আইল্যান্ড () হল মার্কিন যুক্তরাষ্ট্রের বৃহত্তম রাজ্য আলাস্কার কোডিয়াক দ্বীপপুঞ্জের একটি দ্বীপ। এটি কোডিয়াক দ্বীপের উত্তর-পশ্চিম কোণের সংকীর্ণ প্রণালী বরাবর অবস্থিত।
স্প্রুস আইল্যান্ডের স্থল-আয়তন ৪৬.০৬৬কিমি²;(১৭.৭৮৬ বর্গ মি) এবং ২০০০ সালের জনগণনা অনুযায়ী দ্বীপটির জনসংখ্যা মাত্র ২৪২, অধিকাংশ মানুষ দ্বীপটির দক্ষিণ-পশ্চিমে অবস্থিত ওউজিনকিই শহরে বসবাস করে।
১৮০৮ থেকে ১৮১৮ সালের মধ্যে স্প্রুস আইল্যান্ড ছিল খ্রিস্টান পাদ্রি হেরমানের আশ্রম। হেরমানকে পরবর্তীকালে একজন সন্ত হিসেবে সম্মানিত করা হয় এবং আমেরিকায় অর্থোডক্স চার্চের প্রসারে তাকে প্রধান ব্যক্তিত্ব হিসেবে পরিগণিত করা হয়েছিল। সেন্ট হেরমান এই দ্বীপের নাম দেন "নিউ ভালাম"()। উক্ত কারণে দ্বীপটি অর্থোডক্স খ্রিস্টানদের তীর্থক্ষেত্র।
২০০৮ সালে উত্তর সাইবেরিয়ার ইয়াকুট্স্ক শহরের মেয়রের পরিচালিত একটি গবেষক দল দাবি করে যে স্প্রুস আইল্যান্ড রাশিয়ান অর্থোডক্স চার্চের অন্তর্ভুক্ত কারণ আলাস্কা ক্রয়ের সময় দ্বীপটির কর্তৃপক্ষ রাশিয়ান সাম্রাজ্যের কাছে ছিল না।
কুষ্টিয়া পল্লী বিদ্যুৎ সমিতি

কুষ্টিয়া পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। কুষ্টিয়া পল্লী বিদ্যুৎ সমিতি খুলনা বিভাগের কুষ্টিয়া জেলায় ০৫টি জোনাল অফিস, ০৩টি সাব-জোনাল অফিস, ০৪টি এরিয়া অফিস এবং ১৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুষ্টিয়া পল্লী বিদ্যুৎ সমিতি নিবন্ধিত হয় ১০ অক্টোবর, ১৯৮৩ সালে এবং বানিজ্যিকভাবে বিদ্যুতায়িত হয় ১৬ অক্টোবর, ১৯৮৫ সালে।
কুষ্টিয়া পল্লী বিদ্যুৎ সমিতির যাত্রা শুরু হয় ১৯৮৩ সালে। এ সমিতির অধীনে ০৬টি থানা, ৭২টি ইউনিয়ন ও ৯৬৩টি গ্রাম রয়েছে। এর সদর দপ্তর কুষ্টিয়ার বারখাদায় অবস্থিত।
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
কুষ্টিয়া পল্লী বিদ্যুৎ সমিতির প্রায় পাঁচ লক্ষ আবাসিক গ্রাহক রয়েছে।
পূর্বালাপ (গুজরাতি কবিতার বই)

পূর্বালাপ () হল ১৯২৩ সালে মণিশঙ্কর রত্নজি ভট্ট ওরফে কবি কান্তের একটি মরণোত্তর প্রকাশিত কবিতার সংকলন। কান্ট ট্র্যাজেডির গ্রিক ও সংস্কৃত ধারণার মিশ্রণ "ঘটিয়ে খণ্ডকাব্যের" একটি নতুন রূপ আবিষ্কার করেছেন। কান্ত এই রচনার মাধ্যমে অনেক সাহিত্যিক তাৎপর্যপূর্ণ কবিতা দিয়েছেন যেমন "বসন্ত বিজয়", "চক্রবকমিথুন", "দেবযানী" এবং "সাগর আনা শশী"।
এই বইয়ের কবিতাগুলি মূলত ব্যক্তিগত জীবন এবং নৈর্ব্যক্তিক সাধনার সংমিশ্রণ নিয়ে সাহিত্য সৃষ্টি করেছেন। "বসন্ত বিজয়" কবিতাটি মহাভারতের পান্ডুরের মৃত্যুর আগে একটি উল্লেখযোগ্য মুহূর্ত রচিত হয়েছে। এটি তার স্ত্রী মাদ্রীর সাথে অভিশপ্ত পান্ডুর যৌন আকাঙ্ক্ষার কাহিনি বর্ণনা করে যার ফলে তার মৃত্যু হয়েছিল। "চক্রবকমিথুন" নামে আরেকটি কবিতা "চক্রভাকদের" একটি জনপ্রিয় পৌরাণিক কাহিনীর উপর ভিত্তি করে লেখা হয়েছে, জোড়া পাখি দুটিকে প্রতি সন্ধ্যায় নিজেদের থেকে বিচ্ছিন্ন হয়ে যেত হতো। আরও কয়েকটি কবিতা আছে, যেমন "বিপ্রযোগ", "মনোহর মূর্তি" এবং আপনী "ইঁদুর" যা তার স্ত্রীর প্রতি ভালোবাসার তীব্রতা প্রকাশ করে।
মহর্ষি

মহর্ষি () হল  সংস্কৃত শব্দ যা প্রাচীন ভারতীয় ঋষিদের সর্বোচ্চ শ্রেণীভুক্ত সদস্যদের জন্য ব্যবহৃত হয়, এবং ভারতে "দ্রষ্টা" নামে পরিচিত। মহর্ষিগণ হলেন ঋষিশ্রেষ্ঠ।
মহর্ষি একটি সংস্কৃত শব্দ, যা দেবনাগরীতে "महर्षि" হিসাবে লেখা হয়। এটি মহা থেকে গঠিত, যার অর্থ "মহান", এবং ঋষি, যার অর্থ "সন্ত" বা "দ্রষ্টা"।
মহর্ষি শব্দটি ভারতে "দ্রষ্টা" বা "ঋষি" হিসেবেও উল্লেখিত। শব্দটি ইংরেজি সাহিত্যে "১৮৯০ সালের কিছুকাল আগে" জনপ্রিয় হয়ে ওঠে এবং ১৭৫৮ সালে প্রথম ব্যবহৃত হয়।
বিকল্প অর্থ মহর্ষিকে সম্মিলিত নাম হিসেবে বর্ণনা করে যা ঋগ্বেদ ও পুরাণ শাস্ত্রে উদ্ধৃত সাতজন ঋষি বা সপ্তর্ষিদের (মহর্ষি ভৃগু সহ) উল্লেখ করে, অথবা বেশ কয়েকটি পৌরাণিক দ্রষ্টার মধ্যে যেটি বৈদিক সাহিত্যে উল্লেখ করা হয়েছে এবং উর্শ মেজর নক্ষত্রের সাতটি নক্ষত্রের সাথে যুক্ত।
যখন কেউ কেউ পরামর্শ দেন যে শুধুমাত্র তারাই উপাধি গ্রহণ করতে পারেন যারা বিবর্তনের পথে সচেতনতার সর্বোচ্চ অবস্থা অর্জন করেন এবং পরব্রহ্মের কাজকে সম্পূর্ণরূপে বোঝেন, মনে রাখবেন যে তিব্বতি তুলকুসের বিপরীতে, পাঠ্য তালিকার বাইরের মহর্ষিগণ নির্ধারিত নয়, ভূষিত। বপ্রধান প্রাতিষ্ঠানিক সংস্থা দ্বারা নিশ্চিত করা হয়েছে, যাতে এই শিরোনামটি সাধারণত গৃহীত হয় না তবে ভক্ত বা সমালোচকদের দ্বারা প্রশংসিত হয়, যে ব্যক্তি বা সংস্থাগুলি সহ উপাসক বা শিষ্যদের দ্বারা গঠিত। একইভাবে, মোহনদাস গান্ধীর 'মহাত্মা', 'গ্রেট সোল'-এর প্রচলিত সম্মান, প্রতিটি উদাহরণে ব্যবহৃত হয় না যা তাঁকে উল্লেখ করে, বরং এটি তথ্যের রায়ের উপর ভিত্তি করে একটি সৌজন্য হিসাবে তথ্যসহ প্রদত্ত হয় বা বস্তুর ব্যক্তির ক্ষেত্রে পরিচিত কিছু লোকের রায়ের গ্রহণযোগ্যতা বা সম্মানে। তদুপরি, কেউ কেউ দাবি করেন যে মহর্ষিগণ অন্যদেরকে সাধু হয়ে উঠতে সক্ষম কারণ তারা ঐশ্বরিক কাজের জ্ঞান প্রদান করে, যদিও প্রতিটি ঐতিহ্যে এটি গোঁড়ামিপূর্ণ প্রত্যাশা নয় যা শিরোনাম হিসাবে 'মহর্ষি' ব্যবহার করে।
ঝিনাইদহ পল্লী বিদ্যুৎ সমিতি

ঝিনাইদহ পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। ঝিনাইদহ পল্লী বিদ্যুৎ সমিতি খুলনা বিভাগের ঝিনাইদহ জেলায় ০৪টি জোনাল অফিস, ০৩টি সাব-জোনাল অফিস এবং ১৭টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ঝিনাইদহ পল্লী বিদ্যুৎ সমিতি নিবন্ধিত হয় ১২ অক্টোবর, ১৯৯৫ সালে এবং বানিজ্যিকভাবে বিদ্যুতায়িত হয় ০৯ জানুয়ারি, ১৯৯৬ সালে।
ঝিনাইদহ পল্লী বিদ্যুৎ সমিতির যাত্রা শুরু হয় ১৯৯৫ সালে। এ সমিতির অধীনে ০৬টি থানা, ৬৭টি ইউনিয়ন ও ১০৩৯টি গ্রাম রয়েছে। এর সদর দপ্তর ঝিনাইদহের রাউতাইলে অবস্থিত।
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে: 
ঝিনাইদহ পল্লী বিদ্যুৎ সমিতির গ্রাহক সংখ্যা ৪,১৮,১৭২ ( সেপ্টেম্বর/২০২৩ পর্যন্ত) ।
দ্য মেকিং অফ দ্য মহাত্মা

দ্য মেকিং অফ দ্য মহাত্মা হলো শ্যাম বেনেগাল পরিচালিত ১৯৯৬ সালের যৌথ ভারত–দক্ষিণ আফ্রিকা প্রযোজিত চলচ্চিত্র, এটি দক্ষিণ আফ্রিকায় ২১ বছর চলাকালীন মোহনদাস করমচাঁদ গান্ধীর (মহাত্মা গান্ধী, "মহাত্মা" নামেও পরিচিত) প্রাথমিক জীবন নিয়ে তৈরি। চলচ্চিত্রটি ফাতিমা মীর রচিত "দ্য অ্যাপ্রেন্টিসশিপ অফ অ্যা মহাত্মা" বইটির উপর ভিত্তি করে নির্মিত।
গান্ধী, মাই ফাদার

গান্ধী, মেরা বাপ ফিরোজ আব্বাস খানের ২০০৭ সালের একটি ভারতীয় জীবনীমূলক নাট্য চলচ্চিত্র। এটি বলিউড অভিনেতা অনিল কাপুর দ্বারা প্রযোজিত যা ৩ আগস্ট ২০০৭-এ মুক্তি পায়।
চলচ্চিত্রটিতে অভিনয় করেছেন দর্শন জারিওয়ালা, অক্ষয় খান্না ও ভূমিকা চাওলা।
চলচ্চিত্রটি মহাত্মা গান্ধী ও তার পুত্র হরিলাল গান্ধীর মধ্যকার অস্থির সম্পর্ক তুলে ধরে।
চলচ্চিত্রটি চাঁদুলাল অংশুভাই দালালের হরিলাল গান্ধীর জীবনী অবলম্বনে নির্মিত, যার নাম "হরিলাল গান্ধী: অ্যা লাইফ"। খানের নাটক "মহাত্মা বনাম গান্ধী", এই চলচ্চিত্র থেকে ভিন্ন হলেও একই উপজীব্য ছিল যা গুজরাটি লেখক দিনকর জোশীর উপন্যাস অবলম্বনে ছিল। এর শুটিং হয়েছে দক্ষিণ আফ্রিকা এবং মুম্বাই ও আহমেদাবাদ সহ ভারতের বেশ কয়েকটি শহরে।
"গান্ধী মেরা বাপ" তার ছেলে হরিলাল গান্ধীর সাথে গান্ধীর জটিল, জটিল ও টানাপোড়েনের সম্পর্কের ছবি এঁকেছে। শুরু থেকেই দুজনের স্বপ্ন ছিল বিপরীতমুখী। হরিলালের উচ্চাকাঙ্ক্ষা ছিল বিদেশে পড়াশোনা করা ও তার বাবার মতো ব্যারিস্টার হওয়া, অন্যদিকে গান্ধী আশা করেছিলেন যে তার ছেলে তার সাথে যোগ দেবে এবং ভারতে তার আদর্শ ও কারণের জন্য লড়াই করবে।
গান্ধী যখন হরিলালকে বিদেশে পড়াশোনা করার সুযোগ দেন না, তখন তা হরিলালের জন্য আঘাতের হয়ে আসে। তিনি তার পিতার আদর্শ ত্যাগ করার সিদ্ধান্ত নেন এবং ভারতের উদ্দেশ্যে দক্ষিণ আফ্রিকা ত্যাগ করেন যেখানে তিনি তার স্ত্রী গুলাব (ভূমিকা চাওলা) এবং সন্তানদের সাথে যোগ দেন। তিনি ডিপ্লোমা অর্জনের উদ্দেশ্যে তার শিক্ষার জন্য ফিরে যান কিন্তু ক্রমাগত ব্যর্থ হন এবং আর্থিক ধ্বংসের মধ্যে শেষ হন। পরিবারকে দারিদ্র্যের মধ্যে ফেলে অর্থ উপার্জনের বিভিন্ন পরিকল্পনা ও পরিকল্পনা ব্যর্থ হয়। তার ব্যর্থতায় বিরক্ত হয়ে গুলাব বাচ্চাদের সাথে তার বাবা-মায়ের বাড়িতে ফিরে আসে, যেখানে অবশেষে সে মহামারীতে মারা যায়। বিচলিত হয়ে, হরিলাল দুঃখে জন্য মদ পান করতে শুরু করে এবং ইসলামে ধর্মান্তরিত হয়। পরবর্তীতে সে মুসলিম থেকে হিন্দু ধর্মের একটি ভিন্ন সম্প্রদায়ে পুনরায় ধর্মান্তরিত হয়। রাজনৈতিক উত্তেজনা বাড়ার সাথে সাথে গান্ধী এবং তার জ্যেষ্ঠ পুত্রের মধ্যে ফাটল মেরামতের বাইরে না হওয়া পর্যন্ত বাড়তে থাকে। হরিলাল তার বাবার বিশাল ছায়ায় বেঁচে থাকা অসহ্য বোধ করে। দুজনের মধ্যে মিটমাট করার আগেই গান্ধীকে হত্যা করা হয় এবং হরিলাল কার্যত একজন অপরিচিত হিসেবে তার বাবার শেষকৃত্যে যোগ দেন যিনি তার আশেপাশের লোকদের কাছে প্রায় অচেনা। পরে, তিনি নিজের পরিচয় খুঁজে পেতে ব্যর্থ হয়ে একা দারিদ্র্যের মধ্যে মারা যান।
গুরবচন সিং রান্ধাওয়া

গুরবচন সিং রান্ধাওয়া (জন্ম ৬ জুন ১৯৩৯, পাঞ্জাব নাঙ্গলি, অমৃতসরে) হলেন একজন প্রাক্তন ভারতীয় ক্রীড়াবিদ, যিনি ১৯৬২ এশিয়ান গেমসে ডেকাথলনে স্বর্ণপদক জিতেছিলেন। তিনি ১৯৬০ এবং ১৯৬৪ অলিম্পিকে ১১০ হার্ডল, উচ্চ লম্ফ এবং ডেকাথলনে অংশগ্রহণ করেছিলেন। তিনি ১৯৬৪ সালের টোকিও অলিম্পিকে ১১০ হার্ডলে ১৪.০৭ সেকেন্ড সময় নিয়ে পঞ্চম স্থানে ছিলেন। তিনি ১৯৬১ সালে অর্জুন পুরস্কারে ভূষিত হন এবং ২০০৫ সালে পদ্মশ্রী অর্জনকারী দেশের প্রথম ক্রীড়াবিদ ছিলেন। তাঁর জীবনী 'উদ্দনা বাজ' লিখেছেন নবদীপ সিং গিল।
নিখিল চিত্তরাসু

নিখিল চিত্তরাসু (জন্ম ২৪ আগস্ট ১৯৯০) একজন ভারতীয় উচ্চ লম্ফবিদ।
তিনি ২০০৯ এশিয়ান ইনডোর গেমসে অষ্টম, ২০১০ কমনওয়েলথ গেমসে ত্রয়োদশ, ২০১০ দক্ষিণ এশীয় গেমসে রৌপ্য পদক জিতেছিলেন, ২০১০ এশিয়ান গেমসে প্রতিদ্বন্দ্বিতা করে ফাইনালে পৌঁছাতে পারেননি এবং ২০১৩ এশিয়ান চ্যাম্পিয়নশিপে নবম স্থান অর্জন করেছিলেন।
তার ব্যক্তিগত সেরা ২.২১ মিটার, মে ২০১৩ সালে কলম্বোতে অর্জন করেছিলেন।
জুগরাজ সিং (মল্লক্রীড়াবিদ)

জুগরাজ সিং (জন্ম ১৯৫০) একজন ভারতীয় ক্রীড়াবিদ। তিনি ১৯৭২ গ্রীষ্মকালীন অলিম্পিকে পুরুষদের গোলক নিক্ষেপে প্রতিদ্বন্দ্বিতা করেছিলেন।
জোগিন্দর সিং (মল্লক্রীড়াবিদ)

ক্যাপ্টেন জোগিন্দর সিং একজন ভারতীয় ক্রীড়াবিদ ছিলেন, যিনি ১৯৬৮ সালে অর্জুন পুরস্কার জিতেছিলেন।
আকাশ অ্যান্টিল

আকাশ অ্যান্টিল (জন্ম ১৯৯১) একজন ভারতীয় ট্র্যাক এবং ফিল্ড মল্লক্রীড়াবিদ, যিনি চাকতি নিক্ষেপে প্রতিদ্বন্দ্বিতা করেন। তিনি ২০০৭ দক্ষিণ এশিয়ান জুনিয়র অ্যাথলেটিক্স চ্যাম্পিয়নশিপে রৌপ্য পদক জিতেছিলেন। তিনি ২০১০ সালের ভারতীয় জাতীয় গেমসে ডোপিং পরীক্ষায় ব্যর্থ হন এবং প্রতিযোগিতা থেকে নিষিদ্ধ হন।
রঞ্জিত কুমার জয়সীলান

রঞ্জিত কুমার জয়সীলান একজন ভারতীয় ট্র্যাক এবং ফিল্ড মল্লক্রীড়াবিদ। তিনি ২০০৬ কমনওয়েলথ গেমসে পুরুষদের বসা চাকতি নিক্ষেপ ইএডিতে ২৯.৮৮ মিটার নিক্ষেপ করে ব্রোঞ্জ পদক জিতেছিলেন।
রণজিৎ দাশ

রণজিৎ দাশ (জন্ম: ১৯৪৯ ) হলেন কবি শঙ্খ ঘোষ পরবর্তী সময়ে আশির দশকে বাংলার যে কয়জন আধুনিক কবি খ্যাতিলাভ করেন তাদের অন্যতম। সমসাময়িক বাংলা কবিতার ধারায় নাগরিক জীবনের নিজস্বতা ও নতুন কাব্যিক রীতি যোগ করেছেন। ২০১৩ খ্রিস্টাব্দের পশ্চিমবঙ্গ সরকার তার শ্রেষ্ঠ কবিতা কাব্যগ্রন্থের জন্য রবীন্দ্র পুরস্কার প্রদান করে।
কবি রণজিৎ দাশের জন্ম ১৯৪৯ খ্রিস্টাব্দে অসমের কাছাড় জেলার শিলচরে। তার পৈতৃক নিবাস ছিল অধুনা বাংলাদেশের ঢাকার বিক্রমপুরে। দেশ স্বাধীন হওয়ার পর তার পিতা উদ্বাস্তু হয়ে নিঃস্ব অবস্থায় ১৯৪৮ খ্রিস্টাব্দে ভারতের অসমে চলে আসেন। তার ছয় সন্তানদের মধ্যে তিনি ছিলেন জ্যেষ্ঠ। তার বেড়ে ওঠা আর পড়াশোনা সবই শিলচরে। বিদ্যালয়ের পাঠ শিলচরের গভর্নমেন্ট স্কুলে। বিজ্ঞানে স্নাতক হন গুয়াহাটি বিশ্ববিদ্যালয় থেকে। শিলচরে থাকাকালীন তিনি স্কুলের ছাত্রবস্থাতেই কবিতা রচনা শুরু করেন। স্থানীয় 'অতন্দ্র' কাব্যান্দোলনের একজন কবি উদয়ন ঘোষ বিদ্যালয়ের শিক্ষক হিসাবে যোগ দেওয়ায় তার কবিতার প্রতি আরো আগ্রহ জন্মে। প্রথম কবিতা "ছন্নছাড়া" প্রকাশিত হয় এবং সত্তরের দশকের শেষের দিকে প্রথম কাব্যগ্রন্থ "আমাদের লাজুক কবিতা" দিয়ে তিনি নিজেকে প্রতিষ্ঠা করেন। পশ্চিমবঙ্গ সিভিল সার্ভিস পরীক্ষা পাশের পর সরকারী কর্মকর্তাপদে নিযুক্ত হলে ১৯৭১ খ্রিস্টাব্দে শিলচর ছেড়ে স্থায়ীভাবে কলকাতা আসেন। সরকারী আমলার পদ হতে ২০০৬ খ্রিস্টাব্দে স্বেচ্ছাবসর নেন এবং পুরোপুরিই সাহিত্যকর্মে নিজেকে নিয়োজিত রেখেছেন। সাহিত্যকর্মের পাশাপাশি চিত্রাঙ্কন, চলচ্চিত্র ও খেলাধূলাতেও তার বিশেষ আগ্রহ আছে। 
রণজিৎ দাশ গল্পের ছলে নগর জীবনের অমোঘ জিজ্ঞাসাগুলোকে সহজ বাক্যে এমন করে উপস্থাপন করেন যে, সহজ বাক্য ও শব্দের প্রয়োগে, ভাব ও বিষয় উচ্চ মার্গে উন্নীত হয়। 
এযাবৎ, তিনি বারোটি কাব্যগ্রন্থ, দুটি প্রবন্ধ সংকলন, একটি উপন্যাস রচনা করেছেন। 
ভারতীয় লেখকদের অন্যতম সদস্য হয়ে তিনি ২০১২ খ্রিস্টাব্দে ক্রোয়েশিয়া ভ্রমণ করেন। 
চোখ" - আনন্দ পাবলিশার্স, কলকাতা, (১৯৯৯)
(২০০৭)
“খোঁপার ফুল বিষয়ক প্রবন্ধ” - সপ্তর্ষি প্রকাশন, কলকাতা, (২০০৬)
রণজিৎ দাসের কবিতার সংকলন ইংরেজি অনুবাদ 
নির্মল কান্তি ভট্টাচার্য, - রূপা অ্যান্ড কো, নিউ দিল্লি, (২০১১) 
কবি রণজিৎ দাশ ২০০৪ খ্রিস্টাব্দে প্রথম কাব্যগ্রন্থের জন্য কবি বীরেন্দ্র চট্টোপাধ্যায় স্মরণ কমিটি কর্তৃক বীরেন্দ্র পুরস্কারে সম্মানিত হন। ২০১১ খ্রিস্টাব্দে পশ্চিমবঙ্গ বাংলা আকাডেমি পুরস্কার লাভ করেন। এরপর ২০১৩ খ্রিস্টাব্দে "রণজিৎ দাশের শ্রেষ্ঠ কবিতা" কাব্যগ্রন্থের জন্য পশ্চিমবঙ্গ সরকারের রবীন্দ্র পুরস্কার লাভ করেন। রমানাথ ভট্টাচার্য ফাউন্ডেশন লিটারারি অ্যাওয়ার্ড,
কার্পাকা বিনায়ক মন্দির

কার্পাকা বিনায়ক মন্দির বা পিল্লাইয়ারপট্টি পিল্লাইয়ার মন্দির হল ৭ম শতাব্দীর পাথর কাটা গুহা মন্দির । এটি ভারতের তামিলনাড়ুর শিবগঙ্গা জেলার তিরুপাথুর তালুকের পিল্লায়ারপট্টি গ্রামে অবস্থিত ।
মন্দিরটি কার্পাকা বিনয়করকে (গণেশ) উৎসর্গ করা হয়েছে। গুহা মন্দিরে, গণেশ, শিব লিঙ্গ এবং আরেকটি খোদাই করা পাথরের মূর্তি রয়েছে যা বিভিন্নভাবে অর্ধনারীশ্বর বা হরিহর বা তাদের মধ্যকার প্রথম রাজা হিসাবে চিহ্নিত করা হয়েছে যারা এই মন্দিরটি তৈরি করেছিলেন। এগুলো সবই তাদের অস্বাভাবিক মূর্তিবিদ্যার জন্য উল্লেখযোগ্য। ১৯ শতকের শেষ দিকে, পুনরুদ্ধার খনন ও মেরামত কাজের সময়, পাঁচলোগা মূর্তি আবিষ্কৃত হয়, যা ১১শ শতাব্দীর।
কার্পাকা বিনয়কর মন্দিরটি পিল্লায়ারপট্টি গ্রামে একটি পাথুরে পাহাড়ের পূর্ব প্রান্তে অবস্থিত (এটির বানানও পিল্লাইয়ারপট্টি)। মন্দিরটি মাদুরাই শহরের উত্তর-পূর্বে প্রায় 75 কিলোমিটার (47 মাইল) এবং তামিলনাড়ুর কারাইকুডি শহরের উত্তর-পশ্চিমে 15 কিলোমিটার (9.3 মাইল)। পিলিয়ারপট্টি তিরুপাথুর শহর থেকে প্রায় 12 কিলোমিটার পূর্বে অবস্থিত । পিল্লায়ারপট্টি জাতীয় সড়ক 36 এবং রাজ্য সড়ক 35 দ্বারা অ্যাক্সেসযোগ্য। এই গ্রামের পিল্লাইয়ারপট্টি পাহাড়ের গুহায় কার্পাগা বিনয়গরের চিত্রটি খোদাই করা হয়েছে। এই গুহার শিলায় তিরুভেসার (শিব) খোদাই করা আছে, সাথে 7ম শতাব্দীর অন্যান্য কয়েকটি বাস-রিলিফও রয়েছে।
মন্দিরটি তামিলনাড়ু সরকারের হিন্দু ধর্মীয় ও দাতব্য এনডাউমেন্টস বিভাগ দ্বারা রক্ষণাবেক্ষণ ও পরিচালনা করে ।
মন্দিরটি সকাল ৬ টায় খোলে এবং দুপুর ১ টা পর্যন্ত খোলা থাকে। আবার বিকাল ৪ টায় খোলা হয় এবং রাত ৮.৩০ টা পর্যন্ত খোলা থাকে। এটি একটি সক্রিয় মন্দির। ১লা মে ২০১৭ তারিখে, এই মন্দিরে কুম্ভভিষেক করা হয়েছিল।
মাখন সিং (চাকতি নিক্ষেপকারী)

মাখন সিং একজন ভারতীয় ক্রীড়াবিদ। ১৯৫১ সালের নিউ দিল্লি এশিয়ান গেমসে তিনি চাকতি নিক্ষেপে স্বর্ণপদক জিতেছিলেন।
ভূ-সংযোগ (বিদ্যুৎ)

বৈদ্যুতিক প্রকৌশলে, স্থল বা ভূ-সংযোগ হল একটি বৈদ্যুতিক সার্কিটের একটি রেফারেন্স পয়েন্ট যেখান থেকে ভোল্টেজ পরিমাপ করা হয়, বৈদ্যুতিক প্রবাহের জন্য একটি সাধারণ রিটার্ন পাথ বা পৃথিবীর সাথে সরাসরি শারীরিক সংযোগ।
বৈদ্যুতিক সার্কিট বিভিন্ন কারণে মাটির সাথে সংযুক্ত হতে পারে। বৈদ্যুতিক সরঞ্জামগুলোর উন্মুক্ত পরিবাহী অংশগুলি স্থলের সাথে সংযুক্ত থাকে, যাতে ব্যবহারকারীদের বিদ্যুৎস্পৃষ্টতার বিপদ থেকে রক্ষা করা যায়। অভ্যন্তরীণ নিরোধক ব্যর্থ হলে, উন্মুক্ত পরিবাহী অংশগুলিতে বিপজ্জনক ভোল্টেজ 
দাহ্য পণ্য বা ইলেক্ট্রোস্ট্যাটিক-সংবেদনশীল ডিভাইসগুলি পরিচালনা করার সময় মাটির সাথে সংযোগও স্থির বিদ্যুতের বিল্ড আপকে সীমিত করে। কিছু টেলিগ্রাফ এবং শক্তি সঞ্চারণ সার্কিটে, গ্রাউন্ড নিজেই সার্কিটের একটি পরিবাহী হিসাবে ব্যবহার করা যেতে পারে, একটি পৃথক রিটার্ন পরিবাহী ইনস্টল করার খরচ বাঁচায় ( একক তারের আর্থ রিটার্ন এবং আর্থ-রিটার্ন টেলিগ্রাফ দেখুন)।
পরিমাপের উদ্দেশ্যে, পৃথিবী একটি (যৌক্তিকভাবে) ধ্রুব সম্ভাব্য রেফারেন্স হিসাবে কাজ করে যার বিপরীতে অন্যান্য সম্ভাব্যতা পরিমাপ করা যায়। একটি বৈদ্যুতিক গ্রাউন্ড সিস্টেমে পর্যাপ্ত শূন্য-ভোল্টেজ রেফারেন্স স্তর হিসাবে পরিবেশন করার জন্য একটি উপযুক্ত কারেন্ট-বহন ক্ষমতা থাকা উচিত। ইলেকট্রনিক সার্কিট তত্ত্বে, একটি "গ্রাউন্ড" সাধারণত চার্জের জন্য একটি অসীম উৎস বা সিঙ্ক হিসাবে আদর্শ করা হয়, যা তার সম্ভাবনা পরিবর্তন না করেই সীমাহীন পরিমাণ কারেন্ট শোষণ করতে পারে। যেখানে একটি বাস্তব স্থল সংযোগের একটি উল্লেখযোগ্য প্রতিরোধ আছে, শূন্য সম্ভাবনার আনুমানিকতা আর বৈধ নয়। বিপথগামী ভোল্টেজ বা আর্থ সম্ভাব্য বৃদ্ধির প্রভাব ঘটবে, যা সিগন্যালে শব্দ তৈরি করতে পারে বা যথেষ্ট বড় হলে বিদ্যুৎস্পৃষ্টতা ঝুঁকি তৈরি করতে পারে।
ভূমি (বা আর্থ) শব্দের ব্যবহার বৈদ্যুতিক এবং ইলেকট্রনিক্স অ্যাপ্লিকেশনে এতটাই সাধারণ যে পোর্টেবল ইলেকট্রনিক ডিভাইসে সার্কিট, যেমন মোবাইল ফোন এবং মিডিয়া প্লেয়ার, সেইসাথে যানবাহনের সার্কিটগুলিকে "গ্রাউন্ড" হিসাবে বলা যেতে পারে। অথবা পৃথিবীর সাথে কোনো প্রকৃত সংযোগ ছাড়াই চ্যাসিস গ্রাউন্ড সংযোগ, যদিও "সাধারণ" এই ধরনের সংযোগের জন্য আরও উপযুক্ত শব্দ। এটি সাধারণত বিদ্যুৎ সরবরাহের একপাশে সংযুক্ত একটি বড় পরিবাহী (যেমন একটি মুদ্রিত সার্কিট বোর্ডে " গ্রাউন্ড প্লেন "), যা সার্কিটের বিভিন্ন উপাদান থেকে কারেন্টের জন্য সাধারণ রিটার্ন পাথ হিসাবে কাজ করে।
হারবানস লাল

হারবানস লাল (জন্ম ১১ এপ্রিল ১৯৩৮) একজন ভারতীয় দূরপাল্লার দৌড়বিদ। তিনি ১৯৬৪ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
সুকৃতি কক্কর

সুকৃতি কক্কর (জন্ম: ৮ মে ১৯৯৫) হলেন একজন ভারতীয় সঙ্গীতশিল্পী, তিনি ভারতের নতুন দিল্লিতে জন্মগ্রহণ করেছিলেন। ইয়ো ইয়ো হানি সিং সমন্বয়ে মীত ভ্রাতৃদ্বয় দ্বারা কম্পোজকৃত "বস" চলচ্চিত্রের শিরোনাম সঙ্গীত রেকর্ড করার পর কক্কর জনপ্রিয় হয়ে ওঠেছিলেন। তারপর থেকে তিনি অনেকগুলো গান গেয়েছেন, বিশেষ করে, "কাপুর অ্যান্ড সন্স" চলচ্চিত্রের "কার গেয়ি ছুল" গানটি ব্যপক জনপ্রিয়তা পেয়েছিল। তিনি তার যমজ বোন প্রকৃতি কক্করের সাথে "সুধার যা", "মাফিয়া", "কেহন্দি হাঁ কেহন্দি না", "হাম তুম", "সোনা লাগদা" ও "মজনু" সহ বিভিন্ন মিউজিক ভিডিও প্রকাশ করেছেন।
পাবনা পল্লী বিদ্যুৎ সমিতি-১

পাবনা পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। পাবনা পল্লী বিদ্যুৎ সমিতি রাজশাহী বিভাগের পাবনা জেলার কয়েকটি জোনাল অফিসের মাধ্যমে ৮টি উপজেলায় বিদ্যুৎ সেবা প্রদান করে থাকে। এ পল্লী বিদ্যুৎ সমিতিটি প্রতিষ্ঠিত হয় ০৯ এপ্রিল ১৯৮১ সালে।
এ সমিতিটি ০৯ এপ্্রিল ১৯৮১ সালে রেজিস্ট্রেশন প্রাপ্ত হয় এবং ১০ জানুয়ারী ১৯৮৪ সালে এ যাত্রা শুরু হয়। এ সমিতির অধীন ৪০টি উইনয়ন ও ৯১৫টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। চাটমোহর, অফিসটি প্রধান অফিস হিসাবে ব্যবহার হয়।
ভিশন : পবিসের আঁওতাধীন সকল গ্রাহক সদস্যকেগণকে সর্বনিম্ন মূল্যে পর্যাপ্ত গুনগত মানের বিদ্যুৎ সরবরাহ করা।
মিশন : 
এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
এ পল্লী বিদ্যুৎ সমিতিতে ৩,৪০,২২৬ জন গ্রাহক রয়েছে।।
মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।
জাতীয় গ্রিড
পাবনা পল্লী বিদ্যুৎ সমিতি-২

পাবনা পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। পাবনা পল্লী বিদ্যুৎ সমিতি রাজশাহী বিভাগের পাবনা জেলার কয়েকটি জোনাল অফিসের মাধ্যমে ১০টি উপজেলায় বিদ্যুৎ সেবা প্রদান করে থাকে। এ পল্লী বিদ্যুৎ সমিতিটি প্রতিষ্ঠিত হয় ০৯ মে ১৯৮০ সালে।
এ সমিতিটি ০৯ মে ১৯৮০ সালে রেজিস্ট্রেশন প্রাপ্ত হয় এবং ০৬ জানুয়ারী ১৯৮৩ সালে এ যাত্রা শুরু হয়। এ সমিতির অধীন ৪৬টি ইউনিয়ন ও ৮৮৫টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। কাশিনাথপুর, সাঁথিয়া উপজেলা, অফিসটি প্রধান অফিস হিসাবে ব্যবহার হয়।
এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
এ পল্লী বিদ্যুৎ সমিতিতে ৩৭১৪১০ জন গ্রাহক রয়েছে।।
মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।
জাতীয় গ্রিড
লোজান চুক্তি

তুর্কি জাতির ইতিহাসে উজ্জ্বল যুগের সমাপ্তি এবং অন্ধকার দিনের সূচনা হয় লুজান চুক্তির মাধ্যমে। মুস্তফা কামালের নেতৃত্বে লুজান চুক্তি স্বাক্ষরিত হয়। এ চুক্তির মাধ্যমে মিত্রশক্তিবর্গ তুরস্কের জাতীয় চুক্তি ও স্বাধীনতা স্বীকার করে নেয়।
প্রথম বিশ্বযুদ্ধের পর বিজয়ী মিত্রশক্তি বিজিত তুরস্কের উপর সেভার্সের চুক্তির শর্তাবলি চাপিয়ে দেয়। এ চুক্তি উসমানীয় রাষ্টকে বন্দী ও দাসত্বের শৃঙ্খলে আবদ্ধ করেছিল। সেভার্স চুক্তি উসমানীয় সুলতান আব্দুল মজিদ ও প্রধানমন্ত্রী দামাদ ফরিদ পাশা স্বীকার করে নিলেও মুস্তফা কামাল পাশার নেতৃত্বাধীন জাতীয় উচ্চ পরিষদ এ সন্ধি স্বীকার করে নি; বরং জাতীয় চুক্তিতে বর্ণিত শর্তাবলি বাস্তবায়নে তৎপর হয়। ১৯২২ সালের মাঝামাঝি সম্মিলিত জাতিপুঞ্জে ব্রিটিশ প্রতিনিধি লর্ড ব্যালাফার মুস্তফা কামালকে গেরিলাপ্রধান ও পরাজিত বলে তুচ্ছ-তাচ্ছিল্য করলে এটা তুর্কি জাতীয় পরিষদে প্রতিক্রিয়ার সৃষ্টি করে। মুস্তফা কামাল জাতীয় গৌরব ও স্বাধীনতা পুনরুদ্ধারের জন্য যুদ্ধের প্রস্তুতি নেন। ১৯২২ সালের ২৬ আগস্ট তিনি থ্রেস ও আনাতোলিয়া পুনরুদ্ধারের জন্য যুদ্ধ শুরু করেন এবং ১৮ সেপ্টেম্বরের মধ্যে পশ্চিম আনাতোলিয়া হতে গ্রিকদের সম্পূর্ণ বহিষ্কার করেন।
পশ্চিম আনাতোলিয়া অধিকার করে তুর্কি বাহিনী একদিকে দার্দানেলিস প্রণালি এবং অন্যদিকে ইস্তাম্বুলের দিকে ধাবিত হলে মিত্রশক্তিবর্গের টনক নড়ে। ইংরেজ প্রধানমন্ত্রী লয়েড জর্জ যেকোনো মূল্যে দার্দানেলিস প্রণালি ও ইস্তাম্বুল প্রতিরক্ষার পক্ষপাতী ছিলেন। ১৯২২ সালের ২৩ সেপ্টেম্বর ইস্তাম্বুল প্রণালিসমূহ ও থ্রেসের উপর তুর্কি অধিকারের বিষয় আলোচনার জন্য মিত্রশক্তিবর্গ মুস্তফা কামালের শরণাপন্ন হয়। ফলে মুদানিয়া কনফারেন্সে উক্ত সমস্যাবলি আলোচনার সিদ্ধান্ত গৃহীত হয়। মুদানিয়া কনফারেন্সে তুরস্কের পশ্চিম ফ্রন্টের কমান্ডার উসমত পাশা, ইংল্যান্ডের জেনারেল হারিংটন, ফ্রান্সের জেনারেল চাপী, ইতালির জেনারেল মনবেলি এবং গ্রিসের জেনারেল মাজারাকিস অংশগ্রহণ করেন।
মুদানিয়া যুদ্ধবিরতি চুক্তি স্বাক্ষরের পর মিত্রশক্তিবর্গ শান্তি চুক্তির জন্য সুইজারল্যান্ডের লুজান নামক স্থানে আলোচনায় বসতে সম্মত হয়। ১৯২২ সালের ২০ নভেম্বর এ সম্মেলন শুরু হয়। তুরস্ক ছাড়া ইংল্যান্ড, ফ্রান্স, ইতালি, গ্রিস, জাপান, রুমানিয়া, যুগোশ্লাভিয়া, রাশিয়া, বুলগেরিয়া এতে অংশগ্রহণ করে। প্রতিনিধি এ কনফারেন্সে তিনটি প্রধান সমস্যা সমাধানে ব্রতী হয়। প্রথমত, তুরস্ক ও গ্রিসের মধ্যে চুক্তির নীতিমালা প্রণয়ন। দ্বিতীয়ত, ওসমানীয় সাম্রাজ্যের বিলীন স্বীকারপূর্বক নতুন তুর্কি রাষ্ট্র ও উহার দাবি স্বীকার এবং তৃতীয়ত, ওসমানীয় সাম্রাজ্য কর্তৃক তুর্কিদের নামে বিদেশিদের প্রদত্ত সুবিধাসমূহ বাতিল করা। দীর্ঘ আলাপ-আলোচনার পর ১৯২৩ সালের ২৪ জুলাই লুজান চুক্তির নীতিমালাসমূহ গ্রহণ করা হয়। 
মিত্রশক্তিবর্গ লুজান শান্তি চুক্তিতে এ মর্মে অঙ্গীকার করে যে, তারা তুরস্কের সংহতি রক্ষা করবে। অর্থাৎ তুরস্কের স্বাধীনতা, সার্বভৌমত্ব ও অখণ্ডতা বজায় রাখা হবে।
উসমানীয় সাম্রাজ্য
প্রকৃতি কক্কর

প্রকৃতি কক্কর একজন ভারতীয় সঙ্গীতশিল্পী, তিনি ভারতের নতুন দিল্লিতে জন্মগ্রহণ করেছিলেন। তার কর্মজীবন শুরু হয় ২০১২ সালের বলিউড চলচ্চিত্র "তুতিয়া দিল"-এর শিরোনাম গান গাওয়ার মাধ্যমে। তিনি তার যমজ বোন সুকৃতি কক্করের সাথে "সুধার যা", "মাফিয়া", "কেহন্দি হাঁ কেহন্দি না", "হাম তুম", "সোনা লাগদা" ও "মজনু" সহ বিভিন্ন মিউজিক ভিডিও প্রকাশ করেছেন।
ঢাকা পল্লী বিদ্যুৎ সমিতি-৩

ঢাকা পল্লী বিদ্যুৎ সমিতি-৩ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। ঢাকা পল্লী বিদ্যুৎ সমিতি-৩ ঢাকা বিভাগের ঢাকা জেলায় ৮টি জোনাল অফিস, ২টি সাব-জোনাল অফিস, ২টি এরিয়া অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ঢাকা পল্লী বিদ্যুৎ সমিতি-৩ প্রতিষ্ঠিত হয় ১ জানুয়ারী, ২০১৪ সালে এবং বানিজ্যিকভাবে বিদ্যুতায়িত হয় ১ জানুয়ারী, ২০১৪ সালে।
ঢাকা পল্লী বিদ্যুৎ সমিতি-৩ এর যাত্রা শুরু হয় ২০১৪ সালে। এ সমিতির অধীনে ৫টি উপজেলা, ২৭টি ইউনিয়ন ও ৫৮৯টি গ্রাম রয়েছে। এর সদর দপ্তর ঢাকার সাভারে অবস্থিত।
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
ঢাকা পল্লী বিদ্যুৎ সমিতি-১ এর প্রায় ছয় লক্ষ আবাসিক গ্রাহক রয়েছে।
ইস্মার্ট শঙ্কর

ইস্মার্ট শঙ্কর হলো ২০১৯ সালের একটি ভারতীয় তেলুগু ভাষার সায়েন্স ফিকশন অ্যাকশন চলচ্চিত্র, যা রচনা ও পরিচালনা করেছেন পুরী জগন্নাথ এবং তিনি চার্মি কৌরের সাথে চলচ্চিত্রটি সহ-প্রযোজনা করেছেন। এতে মুখ্য চরিত্রে রয়েছেন রাম পথিনেনি, সত্যদেব কাঞ্চরণ, নাভা নাতেশ ও নিধি আগারওয়াল। এটি ২০১৬ সালের আমেরিকান চলচ্চিত্র "ক্রিমিনাল" এবং ২০১৭ সালের ব্রিটিশ চলচ্চিত্র "আইবয়"-এর পটভূমি অবলম্বনে নির্মিত।
চলচ্চিত্রটি ২০১৯ সালের ১৮ জুলাই প্রেক্ষাগৃহে মুক্তি পায়। এটি বাণিজ্যিকভালে সফল হয় এবং বক্স অফিসে ১০০ দিনেরও অধিক সময় ধরে চলে।
চলচ্চিত্রটি বাণিজ্যিকভাবে সফল হওয়ায় "ডাবল ইস্মার্ট" শিরোনামে চলচ্চিত্রটির একটি সিক্যুয়েল ২০২৪ সালের ১৫ আগস্ট মুক্তি পায়।
মহাকালী - প্রলয় থেকে সৃষ্টি

মহাকালী - প্রলয় থেকে সৃষ্টি একটি ভারতীয় হিন্দি ভাষায় টেলিভিশন ধারাবাহিক। যা ২০১৭ সালে ২২শে জুন কালার্স টিভিতে প্রদর্শিত হয়। হিন্দু দেবী কালীর কাহিনী নিয়ে, সিদ্ধার্থ কুমার তেওয়ারির স্বস্তিক প্রোডাকশন দ্বারা প্রযোজিত, এতে দেবী মহাকালীর ভূমিকায় পূজা শর্মা, ভগবান মহাদেবের চরিত্রে সৌরভ রাজ জৈন এবং ভগবান বিষ্ণুর চরিত্রে অভিনয় করেছেন কানন মালহোত্রা । এটি বাংলা, তালিম, তেলুগু, মালালাম ও কন্নডসহ বেশ কিছু ভাষায় রূপান্তর করে প্রচারিত হয়।
অভিনেত্রী পূজা শর্মাও শেয়ার করেছেন যে তার কালী অবতারে আঁকার জন্য প্রায় ৩-৪ ঘন্টা লেগেছে। সেট ডিজাইন অন্যান্য অনুরূপ শো থেকে ভিন্ন ছিল কারণ প্রযোজক, সিদ্ধার্থ তিওয়ারি, শেয়ার করেছেন যে তিনি চান ভিজ্যুয়ালাইজেশনের ধারণাটি অনন্য হোক এবং গল্পটি বিভিন্ন পুরাণের কিছু কথাসাহিত্য এবং গল্পের মিশ্রণ হবে।
অনুষ্ঠানটি ৬৫০৭ ইম্প্রেশনের সাথে খোলা হয়েছিল এবং এটি ভারতে তার প্রথম সপ্তাহে তৃতীয় সর্বাধিক দেখা শহুরে টেলিভিশন অনুষ্ঠান ছিল। 
"টাইমস অফ ইন্ডিয়া" জানিয়েছে, "অনুষ্ঠানটি নাটক এবং পৌরাণিক কাহিনীর একটি নিখুঁত সংমিশ্রণ। অন্যান্য অনুষ্ঠানের তুলনায়, মহাকালীতে ব্যবহৃত ভিএফএক্স প্রভাবগুলি চমৎকার এবং এটি কল্পনার জগতে প্রবেশ করে। ব্যাকড্রপ সেটিং থেকে শুরু করে কস্টিউম ড্রামা পর্যন্ত, মেক-বিলিভ দৃঢ়প্রত্যয়ী দেখায় এবং আপনাকে তার গল্পে আকৃষ্ট করে। শোতে বিস্তৃত পোশাক এবং গহনা রয়েছে যা এটি দেখতে আরও আকর্ষণীয় করে তোলে।"
গুরবচন সিং (মল্লক্রীড়াবিদ)

গুরবচন সিং ছিলেন একজন ভারতীয় দূরপাল্লার দৌড়বিদ। তিনি ১৯২৮ সালের গ্রীষ্মকালীন অলিম্পিকে পুরুষদের ৫০০০ মিটারে প্রতিদ্বন্দ্বিতা করেছিলেন।
শাদাব মজিদ

শাদাব মজিদ (জন্ম ৭ জুন ১৯৯৭) একজন পাকিস্তানি ক্রিকেটার । ৮ ডিসেম্বর ২০২০-এ অনুষ্ঠিত ২০২০-২১- কায়েদ-ই-আজম ট্রফিতে উত্তরাঞ্চলের হয়ে তার প্রথম-শ্রেণীর অভিষেক হয়। তিনি ২০২১-২২ পাকিস্তান কাপে নর্দানের হয়ে ১৯ মার্চ ২০২২-এ তার লিস্ট এ অভিষেক করেন।
ঢাকা পল্লী বিদ্যুৎ সমিতি-৪

ঢাকা পল্লী বিদ্যুৎ সমিতি-৪ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। ঢাকা পল্লী বিদ্যুৎ সমিতি-৪ ঢাকা বিভাগের ঢাকা জেলায় ৪টি জোনাল অফিস, ১টি সাব জোনাল অফিস এবং ৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ঢাকা পল্লী বিদ্যুৎ সমিতি-৪ প্রতিষ্ঠিত হয় ২২ সেপ্টেম্বর, ২০১৬ সালে ।
ঢাকা পল্লী বিদ্যুৎ সমিতি-৪ এর যাত্রা শুরু হয় ২০১৬ সালে। এ সমিতির অধীনে ৩টি উপজেলা (২টি আংশিক), ১৫টি ইউনিয়ন (১২টি পূর্ণাঙ্গ ও ৩টি আংশিক) রয়েছে। এর সদর দপ্তর ঢাকার কেরানীগঞ্জ অবস্থিত।
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
নভেম্বর-২০২৩ পর্যন্ত ঢাকা পল্লী বিদ্যুৎ সমিতি-৪ এর মোট ৪৩২৭২৬ জন গ্রাহক রয়েছে তন্মদ্ধে ৩৯১০২৮ জন আবাসিক গ্রাহক রয়েছে।
জাদুকর (২০২২-এর চলচ্চিত্র)

জাদুকর হলো ২০২২ সালের ভারতীয় হিন্দি ভাষার ক্রীড়া নাটকীয় চলচ্চিত্র। এটি পরিচালনা করেছেন সমীর সাক্সেনা এবং রচনা করেছেন বিশ্বপতি সরকার এবং এটি নতুন প্রতিষ্ঠিত প্রযোজনা সংস্থা পোশম পা পিকচার্সের ব্যানারে নির্মিত। ছবিতে জাভেদ জাফরির পাশাপাশি জিতেন্দ্র কুমার এবং আরুশি শর্মা প্রধান ভূমিকায় অভিনয় করেছেন।
মধ্যপ্রদেশের একটি ছোট ফুটবল-প্রেমী শহর নীমাচ। সেখানের এক জাদুকর হল "মীনু" যার কোনো অ্যাথলেটিক দক্ষতা নেই। এখন তাকে তার পছন্দের প্রেমিককে বিয়ে করার জন্য একটি ফুটবল ট্রফি জিততে হবে। কিন্তু সমস্যা হল তার দল বছরেরও একটি খেলাতেও জিততে পারে নি।
নেটফ্লিক্স ইন্ডিয়ার আনুষ্ঠানিক ঘোষণা অনুসারে, ছবিটির ২০২১ সালে মুক্তি পাওয়ার কথা ছিল। কিন্তু কিছু নির্মাণ বিলম্বের কারণে, এটি পরে স্থগিত করা হয়। চলচ্চিত্র ১৫ই জুলাই ২০২২ সালে নেটফ্লিক্সের মাধ্যমে হিন্দিতে এবং ইংরেজি, তামিল ও তেলুগু ভাষায় ডাব করে মুক্তি দেওয়া হয়।
আ ভয়েজ টু আর্কটারাস

আ ভয়েজ টু আর্কটারাস (ইংরেজি: "A Voyage to Arcturus") হল স্কটিশ লেখক ডেভিড লিন্ডসে রচিত একটি উপন্যাস। এটি প্রথম প্রকাশিত হয় ১৯২০ সালে। এই উপন্যাসের উপজীব্য এক কাল্পনিক যাত্রাপথের মধ্য দিয়ে এক আন্তঃনাক্ষত্রিক যাত্রা। কাহিনির প্রেক্ষাপট স্বাতী নক্ষত্রকে ঘিরে আবর্তনকারী কাল্পনিক গ্রহ টরম্যান্স। উপন্যাসে দেখানো হয়েছে স্বাতী হল ব্রাঞ্চস্পেল ও অ্যালপপেইন নামে দুই তারা নিয়ে গঠিত একটি যুগ্ম তারা মণ্ডলী (বাস্তবে যদিও তা নয়)। যে সকল ভূমিখণ্ডের মধ্যে দিয়ে চরিত্রগুলি যাত্রা করেছে সেগুলি দার্শনিক মতবাদসমূহ অথবা জীবনের অর্থের সন্ধানে বের হওয়া প্রধান চরিত্র মাস্কালের মনের অবস্থার প্রতীক। এই বইতে অলীক কল্পকাহিনি, দর্শন ও কল্পবিজ্ঞানের ধারাগুলিকে সম্মিলিত করা হয়েছে ভালো ও মন্দের প্রকৃতি ও অস্তিত্বের সঙ্গে তাদের সম্পর্কটি পরীক্ষার উদ্দেশ্যে। সমালোচক, ঔপন্যাসিক ও দার্শনিক কলিন উইলসন এই উপন্যাসটিকে "বিংশ শতাব্দীর সর্বশ্রেষ্ঠ উপন্যাস" আখ্যা দেন। এই বইটিই ছিল সি. এস. লিউইসের "স্পেস ট্রিলজি"-র কেন্দ্রীয় প্রভাব। লিউইসের মাধ্যমে জে. আর. আর. টলকিনের উপরও প্রভাব বিস্তার করেছিল এই উপন্যাস। টলকিন বলেছিলেন যে, তিনি বইটি "গোগ্রাসে" পাঠ করেছিলেন। ক্লাইভ বার্কার এটিকে বলেছেন "একটি শ্রেষ্ঠ গ্রন্থ" ও "একটি অসাধারণ রচনা… বেশ চমকপ্রদ"।
লিন্ডসের জীবদ্দশায় বইটি বিশেষ বিক্রি হয়নি। কিন্তু ১৯৪৬ সালে বইটি পুনঃপ্রকাশিত হয় এবং তারপর অনেকবার মুদ্রিত হয়। বইটি অন্তত ছয়টি ভাষায় অনূদিত হয়েছে। ঔপন্যাসিক মাইকেল মুরককের ন্যায় সমালোচকেরা বলেছেন বইটি প্রথাবিরুদ্ধ, কিন্তু এটি "পরমের প্রতি নিষ্ঠা" ও "ঈশ্বর-প্রশ্নকারী প্রতিভা"-র গুণগুলির জন্য অতিমাত্রায় প্রভাবশালী।
১৮৭৬ সালে ডেভিড লিন্ডসে জন্মগ্রহণ করেন। পিতা ছিলেন একজন স্কটিশ ক্যালভানপন্থী এবং মাতা ছিলেন ইংরেজ। কিছুকাল লন্ডনে এবং কিছুকাল স্কটিশ সীমান্তবর্তী জেডবার্গে লিন্ডসের শৈশব অতিবাহিত হয়। ওয়াল্টার স্কট, জুল ভার্ন, রাইডার হ্যাগার্ড ও রবার্ট লুইস স্টিভেনসনের উপন্যাস পড়তে ভালোবাসতেন তিনি। শোপেনহাওয়ার ও নিৎজের দার্শনিক গ্রন্থাবলি পাঠের উদ্দেশ্যে জার্মানও শেখেন। আটত্রিশ বছর বয়সে সেনাবাহিনীর আহ্বানে তিনি প্রথম বিশ্বযুদ্ধে অংশ নেন। ১৯১৬ সালে বিবাহ করেন। ১৮১৮ সালে যুদ্ধ থামার পর তিনি স্ত্রীকে নিয়ে কর্নওয়ালে চলে যান লেখালিখি করবেন বলে। বন্ধু ই. এইচ. ভিসিয়াককে লিন্ডসে বলেছিলেন যে জর্জ ম্যাকডোনাল্ডের রচনাবলির দ্বারাই তিনি সর্বাপেক্ষা অধিক প্রভাবিত হয়েছেন।
গুলজারা সিং মান

গুলজারা সিং মান (জন্ম ৪ জুলাই ১৯২৪) একজন ভারতীয় মাঝারিপাল্লার দৌড়বিদ ছিলেন। তিনি ১৯৫২ গ্রীষ্মকালীন অলিম্পিকে পুরুষদের ৩০০০ মিটার স্টিপলচেজে প্রতিদ্বন্দ্বিতা করেছিলেন।
দীনা রাম

দীনা রাম (জন্ম ১৯৬৪, রাজস্থান রাজ্যে) হলেন একজন প্রাক্তন ভারতীয় ট্র্যাক এবং ফিল্ড অ্যাথলিট, যিনি ৩০০০ মিটার স্টিপলচেজে বিশেষজ্ঞ ছিলেন। তিনি ১৯৮৯ এশিয়ান অ্যাথলেটিক্স চ্যাম্পিয়নশিপে স্বর্ণপদক এবং এশিয়ান গেমসে রৌপ্য পদক জিতেছিলেন। তিনি ১৯৯০ সালে অর্জুন পুরস্কারে ভূষিত হন।
এছাড়াও তিনি ১৯৯১ সালের বিশ্ব চ্যাম্পিয়নশিপে স্টিপলচেজে অংশগ্রহণ করেছিলেন। ইলিয়াস বাবরের প্রশিক্ষক ছিলেন তিনি।
হরি সিং (মল্লক্রীড়াবিদ)

হরি সিং (জন্ম ১৯৬১) ভারতের একজন প্রাক্তন ম্যারাথন দৌড়বিদ। 
তিনি মল্লক্রীড়ার ১৯৮৭ সালের বিশ্ব চ্যাম্পিয়নশিপে দৌড়েছিলেন এবং পুরুষদের ম্যারাথনে ২:৩৪:২০ সময় নিয়ে ৬৭ জন অংশগ্রহণকারীদের মধ্যে ৪২তম স্থানে ছিলেন। 
তিনি ১৯৯৮ আইএএএফ ওয়ার্ল্ড হাফ ম্যারাথন চ্যাম্পিয়নশিপেও প্রতিদ্বন্দ্বিতা করেছিলেন, ১:১০:৫৮ সময় নিয়ে ১২৩তম স্থান অর্জন করেছিলেন।
জগমল সিং (মল্লক্রীড়াবিদ)

জগমল সিং (জন্ম ২০ মার্চ ১৯২৩) একজন ভারতীয় দূরপাল্লার দৌড়বিদ। তিনি ১৯৬০ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
মহাদেও সিং

মহাদেও সিং (জন্ম ১৮৮৮, মৃত্যুর তারিখ অজানা) ছিলেন একজন ভারতীয় দূরপাল্লার দৌড়বিদ । তিনি ১৯২৪ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
কুমিল্লা পল্লী বিদ্যুৎ সমিতি-১

কুমিল্লা পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। কুমিল্লা পল্লী বিদ্যুৎ সমিতি-১ চট্টগ্রাম বিভাগের কুমিল্লা জেলায় ০৪টি জোনাল অফিস, ০৪টি সাব-জোনাল অফিস, ০১টি এরিয়া অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুমিল্লা পল্লী বিদ্যুৎ সমিতি-১ নিবন্ধিত হয় ০৪ মে, ১৯৭৯ সালে এবং বানিজ্যিকভাবে বিদ্যুতায়িত হয় ১২ জানুয়ারি, ১৯৮১ সালে।
কুমিল্লা পল্লী বিদ্যুৎ সমিতি-১ এর যাত্রা শুরু হয় ১৯৭৯ সালে। এ সমিতির অধীনে ০৪টি উপজেলা, ৬৭টি ইউনিয়ন ও ১১১০টি গ্রাম রয়েছে। এর সদর দপ্তর কুমিল্লার চান্দিনায় অবস্থিত।
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
কুমিল্লা পল্লী বিদ্যুৎ সমিতি-১ এর সাড়ে পাঁচ লক্ষেরও বেশি আবাসিক গ্রাহক রয়েছে।